
54 DR.30.11.2021 

 
anggota di seluruh negara serta aset yang melebihi RM140 bilion. Aset yang kita ada hari 
ini cuma dapat menjana sebanyak lebih daripada RM42 bilion, setakat yang saya ketahui, 
dalam tahun 2020. 

 Jadinya, kita kena menggerakkan dengan perbelanjaan yang telah disediakan. 
Kita kena melihat dari segi apakah hala tuju kita, apakah impak yang kita hendak tambah 
baikkan dari tahun 2021. Hari ini kita belum lagi mendapat laporan yang menandakan 
perbelanjaan yang kita khususkan untuk koperasi sebanyak RM87 juta pada Bajet 2021. 
Apakah pencapaian kita setakat ini? Adakah RM20 juta yang digunakan telah membantu 
mengimbangkan ataupun menstabilkan harga-harga barangan asas, contohnya? 

 Jadi, kalau kita lihat jentera koperasi di negara kita yang berjumlah 14,000 lebih 
koperasi yang saya sebutkan aset bernilai lebih daripada RM140 bilion, namun begitu, 64 
peratus yang masih aktif. Kita kena ada satu tindakan yang affirmative untuk memastikan 
koperasi yang masih aktif ini diberi tumpuan. Pengurusan itu mesti ditambah baik 
menggunakan kepakaran-kepakaran profesional yang lebih menuju kepada bidang-
bidang keusahawanan untuk memastikan yang lapan juta lebih ahli koperasi akan 
mendapat manfaat secara keseluruhannya sama ada mereka seorang pengeluar ataupun 
seorang pengguna. 

 Jadinya, saya mengharapkan kerajaan akan menimbal sama ada kita tambahkan 
atau kita halakan peruntukan yang disebutkan program khusus itu untuk program-program 
yang lebih jelas yang kita boleh ukur daripada segi nilai akan impak perbelanjaan itu.   

Pandemik yang saya sebutkan tadi telah mempengaruhi ekonomi dan proses 
pemulihan sektor koperasi yang memerlukan peruntukan modal perniagaan yang lebih 
inovatif dengan menggunakan kepakaran-kepakaran orang yang kompeten, yang 
profesional untuk membantu gerakan koperasi ini lebih memberi pulangan yang 
manfaatkan semua rakyat di negara kita ini. 

 Jadi, saya harapkan dan mohon mencadangkan supaya kerajaan membawa isu-
isu yang saya bangkitkan ini kepada semua pemegang taruh dengan memperincikan 
program-program yang tertentu dan berhala tuju dan mengukur impak-impak supaya aset 
yang kita ada ini menerima pulangan yang lebih daripada RM42 bilion setahun. Terima 
kasih, Tuan Pengerusi. 

 Tuan Pengerusi: Yang Berhormat Alor Gajah, terima kasih. Seterusnya, Yang 
Berhormat Lumut. 

 
2.55 ptg. 

 Datuk Wira Dr. Mohd. Hatta bin Md. Ramli [Lumut]: Terima kasih. Selepas 
bekas Menteri, bekas Timbalan Menteri pula bercakap. [Ketawa] Terima kasih, Tuan 
Pengerusi.  Saya menyokong penuhlah kalau boleh ucapan bekas Menteri saya itu kita 
kongsi dengan Lumut sekali dalam jawapan oleh Yang Berhormat Menteri.   

Selain daripada itu, saya ingin membangkitkan dalam B.26 Butiran 020300 – 
Pembangunan Francais dan Vendor yang hanya diberikan lebih kurang RM3.8 juta. 
Program vendor ini adalah antara program yang dicipta untuk membantu usahawan-
usahawan baharu khususnya bumiputera untuk mengisi keperluan industri-industri yang 
lebih besar termasuk yang ada di kawasan saya di Lumut iaitu pembangunan kapal di 
shipyard, membina kapal. 

 Pada suatu ketika, vendor-vendor inilah yang telah membantu menyediakan 
ataupun menyempurnakan pembinaan kapal-kapal TLDM, walaupun bukan besar tetapi 
berjaya dikomisenkan. Namun, dalam pembangunan baru kapal LCS yang sekarang ini 
tergendala dan lambat daripada jadual, vendor-vendor yang dahulunya telah berjaya 
diketepikan.   

Saya harap kementerian memerhatikan semula bagaimana untuk memberikan 
peluang semula dan tidak digraduatekan cepat-cepat vendor ini kerana mereka belum 
boleh mengisi keperluan industri yang lebih besar daripada apa yang sedang mereka buat. 
Jadi kalau mereka dikeluarkan daripada sistem ini, tentulah mereka akan terganggu dalam 
perniagaan mereka. 



anggota di seluruh negara serta aset yang melebihi RM140 bilion. Aset yang kita ada hari ini cuma dapat menjana sebanyak lebih daripada RM42 bilion, setakat yang saya ketahui, dalam tahun 2020. Jadinya, kita kena menggerakkan dengan perbelanjaan yang telah disediakan. Kita kena melihat dari segi apakah hala tuju kita, apakah impak yang kita hendak tambah baikkan dari tahun 2021. Hari ini kita belum lagi mendapat laporan yang menandakan perbelanjaan yang kita khususkan untuk koperasi sebanyak RM87 juta pada Bajet 2021. Apakah pencapaian kita setakat ini? Adakah RM20 juta yang digunakan telah membantu mengimbangkan ataupun menstabilkan harga-harga barangan asas, contohnya? Jadi, kalau kita lihat jentera koperasi di negara kita yang berjumlah 14,000 lebih koperasi yang saya sebutkan aset bernilai lebih daripada RM140 bilion, namun begitu, 64 peratus yang masih aktif. Kita kena ada satu tindakan yang affirmative untuk memastikan koperasi yang masih aktif ini diberi tumpuan. Pengurusan itu mesti ditambah baik menggunakan kepakaran-kepakaran profesional yang lebih menuju kepada bidang- bidang keusahawanan untuk memastikan yang lapan juta lebih ahli koperasi akan mendapat manfaat secara keseluruhannya sama ada mereka seorang pengeluar ataupun seorang pengguna. Jadinya, saya mengharapkan kerajaan akan menimbal sama ada kita tambahkan atau kita halakan peruntukan yang disebutkan program khusus itu untuk program-program yang lebih jelas yang kita boleh ukur daripada segi nilai akan impak perbelanjaan itu. Pandemik yang saya sebutkan tadi telah mempengaruhi ekonomi dan proses pemulihan sektor koperasi yang memerlukan peruntukan modal perniagaan yang lebih inovatif dengan menggunakan kepakaran-kepakaran orang yang kompeten, yang profesional untuk membantu gerakan koperasi ini lebih memberi pulangan yang manfaatkan semua rakyat di negara kita ini. Jadi, saya harapkan dan mohon mencadangkan supaya kerajaan membawa isu- isu yang saya bangkitkan ini kepada semua pemegang taruh dengan memperincikan program-program yang tertentu dan berhala tuju dan mengukur impak-impak supaya aset yang kita ada ini menerima pulangan yang lebih daripada RM42 bilion setahun. Terima kasih, Tuan Pengerusi. Tuan Pengerusi: Yang Berhormat Alor Gajah, terima kasih. Seterusnya, Yang Berhormat Lumut. 2.55 ptg. Datuk Wira Dr. Mohd. Hatta bin Md. Ramli [Lumut]: Terima kasih. Selepas bekas Menteri, bekas Timbalan Menteri pula bercakap. [Ketawa] Terima kasih, Tuan Pengerusi. Saya menyokong penuhlah kalau boleh ucapan bekas Menteri saya itu kita kongsi dengan Lumut sekali dalam jawapan oleh Yang Berhormat Menteri. Selain daripada itu, saya ingin membangkitkan dalam B.26 Butiran 020300- Pembangunan Francais dan Vendor yang hanya diberikan lebih kurang RM3.8 juta. Program vendor ini adalah antara program yang dicipta untuk membantu usahawan- usahawan baharu khususnya bumiputera untuk mengisi keperluan industri-industri yang lebih besar termasuk yang ada di kawasan saya di Lumut iaitu pembangunan kapal di shipyard, membina kapal. Pada suatu ketika, vendor-vendor inilah yang telah membantu menyediakan ataupun menyempurnakan pembinaan kapal-kapal TLDM, walaupun bukan besar tetapi berjaya dikomisenkan. Namun, dalam pembangunan baru kapal LCS yang sekarang ini tergendala dan lambat daripada jadual, vendor-vendor yang dahulunya telah berjaya diketepikan. Saya harap kementerian memerhatikan semula bagaimana untuk memberikan peluang semula dan tidak digraduatekan cepat-cepat vendor ini kerana mereka belum boleh mengisi keperluan industri yang lebih besar daripada apa yang sedang mereka buat. Jadi kalau mereka dikeluarkan daripada sistem ini, tentulah mereka akan terganggu dalam perniagaan mereka.